om Kommissionens udøvelse af delegerede beføjelser til at vedtage delegerede retsakter i henhold til artikel 56 i direktiv 2011/61/EU af 8. juni 2011

RAPPORT FRA KOMMISSIONEN TIL EUROPA-PARLAMENTET OG RÅDET



om Kommissionens udøvelse af delegerede beføjelser til at vedtage delegerede retsakter i henhold til artikel 56 i direktiv 2011/61/EU af 8. juni 2011

1. Indledning

Ved Europa-Parlamentets og Rådets direktiv 2011/61/EU af 8. juni 2011 om forvaltere af alternative investeringsfonde og om ændring af direktiv 2003/41/EF og 2009/65/EF samt forordning (EF) nr. 1060/2009 og (EU) nr. 1095/2010 blev Kommissionen tillagt beføjelser til at vedtage delegerede retsakter som omhandlet i direktivets artikel 3, 4, 9, 12, 14-25, 34-37, 40, 42, 53, 67 og 68. Beføjelserne blev tillagt Kommissionen for en periode på fire år fra den 21. juli 2011, dvs. indtil den 21. juli 2015.



2. Retsgrundlag for rapporten

I henhold til artikel 56 i direktiv 2011/61/EU skulle Kommissionen udarbejde en rapport vedrørende disse delegerede beføjelser senest seks måneder inden udløbet af fireårsperioden, dvs. inden den 21. januar 2015.



3. Udøvelse af de delegerede beføjelser

Kommissionen har udøvet alle beføjelserne, undtagen dem, der er omhandlet i artikel 67, stk. 6, og artikel 68, stk. 5 og 6, i direktiv 2011/61/EU, gennem to delegerede forordninger:

Kommissionens delegerede forordning (EU) nr. 231/2013 af 19. december 2012 om udbygning af Europa-Parlamentets og Rådets direktiv 2011/61/EU for så vidt angår undtagelser, generelle vilkår for drift, depositarer, gearing, gennemsigtighed og tilsyn, offentliggjort i Den Europæiske Unions Tidende af 22. marts 2013

Kommissionens delegerede forordning (EU) 2015/514 af 18. december 2014 om de oplysninger, der af de kompetente myndigheder skal fremlægges for Den Europæiske Værdipapir- og Markedstilsynsmyndighed i henhold til artikel 67, stk. 3, i Europa-Parlamentets og Rådets direktiv 2011/61/EU, offentliggjort i Den Europæiske Unions Tidende af 27. marts 2015.



Nedenstående tabel viser, hvilke retsakter og artikler heri der indeholder de specifikke foranstaltninger vedtaget på grundlag af de relevante beføjelser:

Beføjelser i direktiv 2011/61/EU Delegeret retsakt, artikel Artikel 3 Artikel 2-5 i Kommissionens delegerede forordning (EU) nr. 231/2013 af 19. december 2012 Artikel 4 Artikel 6-11 i Kommissionens delegerede forordning (EU) nr. 231/2013 af 19. december 2012 Artikel 9 Artikel 12-15 i Kommissionens delegerede forordning (EU) nr. 231/2013 af 19. december 2012 Artikel 12 Artikel 16-29 i Kommissionens delegerede forordning (EU) nr. 231/2013 af 19. december 2012 Artikel 14 Artikel 30-37 i Kommissionens delegerede forordning (EU) nr. 231/2013 af 19. december 2012 Artikel 15 Artikel 38-45 i Kommissionens delegerede forordning (EU) nr. 231/2013 af 19. december 2012 Artikel 16 Artikel 46-49 i Kommissionens delegerede forordning (EU) nr. 231/2013 af 19. december 2012 Artikel 17 Artikel 50-56 i Kommissionens delegerede forordning (EU) nr. 231/2013 af 19. december 2012 Artikel 18 Artikel 57-66 i Kommissionens delegerede forordning (EU) nr. 231/2013 af 19. december 2012 Artikel 19 Artikel 67-74 i Kommissionens delegerede forordning (EU) nr. 231/2013 af 19. december 2012 Artikel 20 Artikel 75-82 i Kommissionens delegerede forordning (EU) nr. 231/2013 af 19. december 2012 Artikel 21 Artikel 83-102 i Kommissionens delegerede forordning (EU) nr. 231/2013 af 19. december 2012 Artikel 22-24 Artikel 103-111 i Kommissionens delegerede forordning (EU) nr. 231/2013 af 19. december 2012 Artikel 25 Artikel 112 i Kommissionens delegerede forordning (EU) nr. 231/2013 af 19. december 2012 Artikel 34-37, 40 og 42 Artikel 113-115 i Kommissionens delegerede forordning (EU) nr. 231/2013 af 19. december 2012 Artikel 53 Artikel 116 i Kommissionens delegerede forordning (EU) nr. 231/2013 af 19. december 2012 Artikel 67, stk. 5 Kommissionens delegerede forordning (EU) nr. 514/2015 af 18. december 2014

Beføjelserne i artikel 67, stk. 6, og artikel 68 er endnu ikke blevet udøvet, da de omhandler anvendelsen af den harmoniserede ordning for markedsføringspas for ikke-EU-FAIF'ers forvaltnings- og/eller markedsføringsaktiviteter i Unionen og EU-FAIF'er, der forvalter ikke-EU-AIF'er, samt den hertil relaterede tidsplan. Beføjelsen i artikel 67, stk. 6, forventes således udøvet i løbet af 2015, efter at ESMA senest den 22. juli 2015 har aflagt rapport og ydet rådgivning. Beføjelsen i artikel 68, stk. 5, kan udøves efter ikrafttrædelsen af den delegerede retsakt omhandlet i artikel 67, stk. 6, mens beføjelsen i artikel 68, stk. 6, kan udøves tre år efter ikrafttrædelsen af den delegerede retsakt omhandlet i artikel 67, stk. 6.



4. Konklusion

Med denne rapport opfylder Kommissionen rapporteringsforpligtelserne i artikel 56 i direktiv 2011/61/EU.